ลำแจ้ง

ลำแจ้ง("จูฮีเล่าปี่ซึ่งล้อมเมืองเยียงเซียอยู่ รู้ว่าทหารผู้ใหญ่ผู้น้อยมีความชอบให้ไปกินเมืองเปนหลายตำบล จึงเร่งทหารเข้าตีเมืองเยียงเซียจะใกล้ได้อยู่แล้ว ลำแจ้งนายทหารโจรจึงคิดอ่านกับพวกโจรทั้งปวงลอบฆ่าเตียวโป้ผู้นายเสีย แล้วตัดสีสะออกมาให้จูฮีเล่าปี่ถึงนอกเมือง ตัวนั้นก็ยอมเข้าเกลี้ยกล่อมทำราชการด้วย จูฮีมีความยินดีนัก จึงแต่งหนังสือซึ่งได้ทำราชการมีความชอบนั้นบอกขึ้นไปกราบทูลพระเจ้าเลนเต้")  เทียบกับ (朱儁聽說，催促軍馬，悉力攻打陽城。賊勢危急，賊將嚴政，刺殺張寶，獻首投降。朱儁遂平數郡，上表獻捷。) สามก๊ก (ซานกั๋วเหยี่ยนอี้) ตอนที่ 2. มีชื่อในภาษาจีนกลางว่า เหยียน เจิ้ง () เป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง สามก๊ก (三國演義 ซานกั๋วเหยี่ยนอี้) เป็นขุนพลใต้บังคับบัญชาของเตียวโป้ (張寶 จาง เป่า) ขุนพลกบฏโจรโพกผ้าเหลืองผู้เป็นน้องชายของเตียวก๊ก (張角 จาง เจฺว๋)

ลำแจ้งเป็นตัวละครสมมติในนวนิยาย สามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนวนิยาย สามก๊ก 
ลำแจ้งปรากฏเป็นตัวละครในนวนิยาย สามก๊ก โดยถูกกล่าวถึงในตอนที่ 2 ของนวนิยาย ซึ่งเล่าว่า เมื่อ ค.ศ. 184 ในรัชสมัยพระเจ้าเลนเต้ (漢靈帝 ฮั่นหลิงตี้) แห่งราชวงศ์ฮั่นตะวันออก (東漢 ตงฮั่น) กบฏโพกผ้าเหลืองก่อการขึ้นในหลายมณฑล เตียวโป้ (張寶 จาง เป่า) ผู้มีตำแหน่งเป็นแตก๋งจงกุ๋น (地公將軍 ตี้กงเจียงจฺวิน) หรือขุนพลเจ้าแผ่นดินในกบฏโพกผ้าเหลืองและเป็นน้องชายของเตียวก๊ก (張角 จาง เจฺว๋) นำกบฏจำนวนประมาณ 80,000-90,000 คนไปตั้งมั่นอยู่หลังเขาบริเวณอำเภอโฉเหียง (曲陽 ชฺวีหยาง)("ฝ่ายโจโฉซึ่งไปตามเตียวโป้เตียวเหลียง ครั้นไม่พบแล้วก็กลับมาหาฮองฮูสงณเมืองเองฉวน เข้าทำราชการกองเดียวกันกับฮองฮูสง ๆ กับโจโฉ ครั้นรู้ข่าวว่าเตียวเหลียงอยู่ณเมืองโฉเหียง จึงยกทหารไปรบเตียวเหลียง ฝ่ายเตียวโป้นั้นไปตั้งอยู่ตำบลหลังเขาแห่งหนึ่ง มีพวกโจรอยู่ประมาณแปดหมื่นเก้าหมื่น")  เทียบกับ (是時曹操自跟皇甫嵩討張梁，大戰於曲陽。這裏朱儁進攻張寶。張寶引賊眾八九萬，屯於山後。) สามก๊ก (ซานกั๋วเหยี่ยนอี้) ตอนที่ 2. จูฮี (朱儁 จู จฺวิ้น) ขุนพลราชองครักษ์หรือตงลงเจียง (中郎將 จงหลางเจี้ยง) คุมทัพหลวงของราชวงศ์ฮั่นยกไปรบกับเตียวโป้ เตียวโป้เสียทีในการรบทั้งยังบาดเจ็บจากการถูกยิงด้วยเกาทัณฑ์โดยเล่าปี่ (劉備 หลิว เป้ย์) ซึ่งเวลานั้นติดตามมาในทัพของจูฮี เตียวโป้จึงถอยเข้าไปตั้งมั่นในอำเภอเยียงเซีย (陽城 หยางเฉิง) ไม่ยอมออกมารบอีก จูฮีนำกำลังล้อมเยียงเซียไว้("เล่าปี่ยกทหารตามจึงแลไปเห็นมีหนังสือชื่อเตียวโป้ เตียวโป้นั้นหนีเข้าในป่า เล่าปี่เอาเกาทัณฑ์ตามยิงถูกไหล่ซ้ายเตียวโป้ ลูกเกาทัณฑ์ติดไหล่ไป เตียวโป้จึงหนีเข้าในเมืองเยียงเซียแล้วปิดประตูเมืองไว้ จูฮีกับเล่าปี่ขับทหารเข้าล้อมเมืองไว้ แล้วจึงเกณฑ์ทหารให้ไปสืบข่าวฮองฮูสงที่ไปรบเตียวเหลียง")  เทียบกับ (玄德望見地公將軍旗號，飛馬趕來，張寶落荒而走。玄德發箭，中其左臂。張寶帶箭逃脫，走入陽城，堅守不出。朱儁引兵圍住陽城攻打，一面差人打探皇甫嵩消息。) สามก๊ก (ซานกั๋วเหยี่ยนอี้) ตอนที่ 2. และเร่งให้ทหารเข้าตีเยียงเซียอย่างเต็มกำลัง กบฏโพกผ้าเหลืองภายในเยียงเซียตกอยู่ในภาวะคับขัน ลำแจ้งที่เป็นขุนพลภายใต้บังคับบัญชาของเตียวโป้จึงตัดสินใจลอบสังหารเตียวโป้ แล้วนำศีรษะของเตียวโป้ออกมามอบเพื่อขอยอมสวามิภักดิ์ต่อจูฮี

ในนวนิยาย สามก๊ก ( ซังโงกูชิ) ฉบับเอจิ โยชิกาวะในประเทศญี่ปุ่น ได้เปลี่ยนแปลงเนื้อเรื่องโดยให้เล่าปี่เป็นผู้สังหารเตียวโป้ได้ก่อนจากการยิงด้วยเกาทัณฑ์ในที่รบ ภายหลังลำแจ้งจึงสังหารเตียวเหลียง (張梁 จาง เหลียง) แล้วยอมสวามิภักดิ์ต่อทัพหลวงของราชวงศ์ฮั่น 

 ข้อเท็จจริงทางประวัติศาสตร์ 
บทพระราชประวัติพระเจ้าเลนเต้ และบทชีวประวัติฮองฮูสง (皇甫嵩 หฺวางฝู่ซง) ใน โฮ่วฮั่นชู (後漢書)  บันทึกว่าในช่วงระหว่างวันที่ 21 ธันวาคม ค.ศ. 184 และ 18 มกราคม ค.ศ. 185 ฮองฮูสงผู้เป็นขุนพลราชองครักษ์ฝ่ายซ้าย (左中郎將 จั่วจงหลางเจี้ยง) ร่วมทัพกับกัว เตี่ยน (郭典) เจ้าเมืองกิลกกุ๋น (鉅鹿郡 จฺวี้ลู่จฺวิ้น; อยู่ทางตอนใต้ของมณฑลเหอเป่ย์ในปัจจุบัน) เข้าโจมตีกองกำลังกบฏโพกผ้าเหลืองที่นำโดยเตียวโป้ ฮองฮูสงและกัว เตี่ยนเอาชนะกองกำลังของเตียวโป้ได้ที่อำเภอโฉเหียงล่าง (下曲陽縣 เซี่ยชฺวีหยางเซี่ยน; ทางตะวันตกของอำเภอจิ้นโจว นครฉือเจียจวง มณฑลเหอเป่ย์ในปัจจุบัน) เตียวโป้ถูกสังหารในที่รบ กบฏโพกผ้าเหลืองมากกว่า 10,000 คนภายใต้การบังคับบัญชาของเตียวโป้ยอมจำนนต่อกองทัพหลวงของราชวงศ์ฮั่นตะวันออก(嵩復與鉅鹿太守馮翊郭典攻角弟寶於下曲陽，又斬之。首獲十餘萬人，築京觀於城南。) โฮ่วฮั่นชู เล่มที่ 71. ใน โฮ่วฮั่นชู ไม่มีการระบุว่าเตียวโป้ถูกลอบสังหารโดยลำแจ้งหรือผู้ใต้บังคับบัญชาคนใด ๆ 

 ดูเพิ่ม 
 รายชื่อบุคคลในยุคสามก๊ก
 รายชื่อตัวละครสมมติในยุคสามก๊ก

 หมายเหตุ 

 อ้างอิง 

 บรรณานุกรม 
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:ตัวละครสมมติในยุคสามก๊ก
หมวดหมู่:กบฏโพกผ้าเหลือง